Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Ligi 35 000 inimest allkirjastas Inglismaal petitsiooni
peaminister Netanyahu vahistamiseks sõjakuritegue eest
tema peatsel visiidil Londonisse.
Iisraeli ametnike väitel kavatseb Iraan üle kanda miljoneid dollareid,
mis laekuvad sanktsioonide kaotamisel,
et rahastada oma terrorimasinat ja jätkata regionaalset agressiooni.
Türgi rannavalve päästis Egeuse merest ulpimast
ca 110 peamiselt Süüriast pärit illegaalset immigranti,
kel polnud õnnestunud Kreekasse jõuda.
Iisraeli Ülemkohtu üheksa kohtuniku paneel
tühistas osa anti-infiltreerumisseadusest,
mis lubas hoida illegaalseid immigrante
kinnipidamisasutuses 20 kuud,
kuid lükkas tagasi petitsiooni kogu seaduse vastu.
Otsustati, et 20 kuud on ebaproportsionaalselt pikk aeg.
Tühistamine jõustub alles kuue kuu pärast,
et Knessetil oleks aega seadust revideerida.
Otsustati ka, et illegaalsed immigrandid,
kes on viibinud suletud vanglas üle aasta,
tuleks vabastada kahe nädala jooksul.
Peaminister Netanyahu lubas, et valitsus uurib otsust
ja tagab selle jõustamise.
Tal oli hea meel, et kohus oli põhimõtteliselt aktsepteerinud
riigi seisukohta,
et illegaalsete töömigrantide infiltreerumise fenomen
on vastuvõetamatu
ja kiitis heaks nende vahistamise heidutusmeetodina.
Ligi 35 000 inimest allkirjastas Inglismaal petitsiooni
õhutamaks peaminister Netanyahu vahistamist sõjakuritegude eest
tema septembrikuisel visiidil Londonisse.
Briti Parlamendi kodulehele laetud petitsiooni korraldajad väidavad,
et rahvusvaheline õigus nõuab Netanyahu kohest vahistamist
Inglismaale saabumisel seoses tema vastutusega
rohkem kui 2000 palestiinlase surmas mulluses Gaza sõjas.
Briti seaduste kohaselt peab valitsus reageerima igale petitsioonile,
milllel on üle 10 000 allkirja.
Iisraeli Välisministeeriumi teatel on see reklaamitrikk
ega oma mingit praktilist väärtust.
Iisraeli jõupingutustest õhutada USA Kongressi
Iraani tuumalepet tagasi lükkama -
Netanyahu kohtus vabariiklastest seadusandjatega,
kes hetkel septembrikuise hääletuse eel Iisraelis viibivad.
Netanyahu kohtus nädala alguses ka Kongressi demokraatidega.
Iisraeli ametnike sõnul pole tegelikku võimalust
takistada Kongressil lepingut heaks kiitmast,
kuid jõupingutused selleks jätkuvad,
eelkõige sõnumi saatmiseks, et Iisrael on kindlalt lepingu vastu
ja tegi kõik selle heakskiitmise takistamiseks.
Kohtumistel viibinud ametnike sõnul kritiseeris Netanyahu lepingut,
kuid hoidus ütlemast kongresmenidele, kuidas hääletada.
Iraani diplomaadi ametivisiidist Liibanoni -
Iisraeli ametnikud hoiatasid,
et Iraani välisministri Zarifi ja Hezbollah juhi Nasrallah kohtumine
näitas, et Teheran kavatseb üle kanda miljoneid dollareid,
mis sanktsioonide kaotamisel laekuvad,
et rahastada oma terrorimasinat ja jätkata regionaalset agressiooni.
Iisraeli ametnike väitel näitab Zarifi ja Nasrallah' kohtumine Beirutis,
et tegelikkus ei vasta ootustele,
et Iraan pärast Viini lepingut oma käitumist muudaks.
Iraani välisminister ütles kohtumisel Hezbollah juhiga,
et Iisrael on tuumaleppe suurim kaotaja
ja teatas Iraani uutest ponnistustest seoses tuumaleppega
edendada koostööd regiooni islamiriikidega.
Usume, et tuumatüli lahendamine sillutas kindla tee edasiseks koostööks
regiooni islamiriikide vahel.
Sisekonflikte, sektantlust ja ekstremismi
peetakse regiooni suurimateks väljakutseteks
ja me ei suuda neist jagu saada
ilma suurema koostööta regiooni riikide vahel.
Šveits aga teatas eile, et kaotab täna Iraani majandussanktsioonid
seoses suurriikide ja Iraani vahel sõlmitud lepinguga.
Türgi rannavalve päästis Egeuse merest
ca 110 peamiselt Süüriast pärit illegaalset immigranti,
kes polnud Kreekasse jõudnud.
Grupis oli kümneid naisi ja lapsi.
Kobani elaniku Mohammedi sõnul,
kes on kolm aastat Türgis varjupaigas viibinud,
soovis ta Saksamaale jõuda.
Andsime neile turul poole rahast
ja pidime Kreekasse jõudes ülejäänu andma.
Kreekasse jõudmiseni
polnud meil mingeid probleeme.
Püüame immigreeruda mõnda teise riiki, et õppida,
elada teistsugust elu. Me ei taha sõda.
Põgeneme sõpradega vägivalla eest.
Kõik põgenevad Saksamaale. Sama tahaksime ka meie.
Proovisime paar korda
ja meid püüti iga kord kinni.
Kreekal on olnud raskusi migrantide ja põgenikelainega,
kes riigi Vahemere rannikule jõuavad.
ÜRO Põgenikeagentuuri teatel on Kreekasse meritsi jõunud
ca 124 000 migranti.
Enamik immigrante reisib Kreeka saartele Egeuse meres
lähedalasuvalt Türgi maismaalt.
Türgis elab üle 1,8 miljoni Süüria põgeniku,
kes põgenevad kodusõja eest,
mis ÜRO andmeil on nõudnud üle 220 000 inimelu.
Paljud põgenikud tulevad Süüriast,
kuid teised põgenevad raskuste ja vägivalla eest Afganistanist,
Iraagist ja Iraanist Türgi smugeldajate laevadega,
lootuses Euroopasse jõuda.
Egiptuses teatas ISIL-i harurühmitus
Kroaatia pantvangi hukkamisest Siinail.
Kroaatia peaministri Milanovici sõnul
ei saadud Kroaatia kodaniku surma 100-protsendiliselt kinnitada.
Milanovici sõnul on võimud püüdnud tuvastada
peata surnukeha kujutava foto tõepärasust,
mis levib sotsiaalmeediakontodel, kus toetatakse ISIL-it Siinail.
Peame vaikuse katkestama. Keegi peab seda tegema.
Minu kohus on rääkida kroaatlastele, mida nägime,
ja muidugi on see koletu,
ning hetkel ei saa me 100%-lise veendumusega öelda,
et see tõele vastab.
Ma ei tea, kas suudame seda lähipäevil kinnitada.
Kuid nähtu ei näe hea välja.
30-aastane kroaatlane Tomislav Salopek, kes töötas Egiptuses
nafta- ja gaasigeoloogiaga tegelevas Prantsuse firmas,
rööviti 22. juulil reisi ajal Kairosse ja teda näidati eelmisel nädalal
ISIL-i haru poolt netti laetud videol.
Rühmitus ütles videol, et hukkavad ta 48 tunni jooksul,
kui Egiptuse vanglaist ei vabastata mosleminaisi.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil tv7israelnews@tv7.fi
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri